
ŽEMĖS ŪKIO IR KAIMO REIKALŲ SKYRIAUS VEDĖJO
PAREIGYBĖS APRAŠYMAS
I. PAREIGYBĖS CHARAKTERISTIKA
	1. Žemės ūkio ir kaimo reikalų skyriaus vedėjas yra karjeros valstybės tarnautojas.
		2.  Lygis – A.
		3.  Kategorija – 13.
II. PASKIRTIS

	4. Žemės ūkio ir kaimo reikalų skyriaus (toliau – skyrius) vedėjo pareigybė reikalinga organizuoti ir kontroliuoti Lietuvos Respublikos įstatymų ir poįstatyminių aktų vykdymą žemės ūkio ir melioracijos srityse, koordinuoti ekonominę ir socialinę kaimo plėtrą, valstybės savivaldybei deleguotų žemės ūkio funkcijų vykdymui: ūkininkų ūkių registracijai, valdų registravimui žemės ūkio valdų registre, žemės ūkio naudmenų ir pasėlių deklaravimui.
III. VEIKLOS SRITIS
	5. Skyriaus vedėjo pareigybė reikalinga vadovauti skyriui ir organizuoti Lietuvos Respublikos vietos savivaldos įstatyme, kituose teisės aktuose ir skyriaus nuostatuose numatytų uždavinių ir tikslų įgyvendinimą žemės ūkio ir melioracijos srityse.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

  	6. Valstybės tarnautojas, einantis šias pareigas, turi atitikti šiuos specialius reikalavimus:
		6.1. turėti aukštąjį universitetinį arba jam prilygintą išsilavinimą;
		6.2. būti susipažinusiam su Lietuvos Respublikos Konstitucija, Lietuvos Respublikos priimtais įstatymais, reglamentuojančiais valstybės tarnybą, viešąjį administravimą, žemės ūkio  administravimą, vietos savivaldą ir dokumentų rengimo taisyklėmis;
	6.3. savarankiškai planuoti ir organizuoti veiklą;
	6.4. sklandžiai dėstyti mintis raštu ir žodžiu, žinoti teisės aktų rengimo taisykles;
	6.5. mokėti valdyti, kaupti sisteminti, apibendrinti informaciją ir rengti išvadas.


V. ŠIAS PAREIGAS EINANČIO VALSTYBĖS TARNAUTOJO FUNKCIJOS
	7. Šias pareigas einantis valstybės tarnautojas vykdo šias funkcijas:
7.1.  organizuoja ir kontroliuoja žemės ūkio skyriaus darbą;
	7.2. įgyvendina valstybės politiką žemės ūkio ir melioracijos srityse; atstovauja skyriui santykiuose su kitais savivaldybės administracijos padaliniais bei įmonėmis, įstaigomis, organizacijomis, bendrovėmis bei valstybinėmis institucijomis;
	7.3. dalyvauja įvairių komisijų darbe, pagal kompetenciją nagrinėja organizacijų ir piliečių prašymus, pasiūlymus bei skundus;
	7.4. dalyvauja nustatant prioritetines žemės ūkio veiklos sritis rengiant rajono strategiją;
	7.5. teikia metodinę pagalbą bei pasiūlymus juridiniams ir fiziniams asmenims žemės ūkio ir melioracijos klausimais ir informaciją masinių informacinių priemonių darbuotojams;
		7.6. nustatyta tvarka pristato savivaldybės tarybai, merui, administracijos direktoriui sprendimų, potvarkių, įsakymų projektus, dalyvauti jų svarstyme;
	7.7. teikia pasiūlymus valstybės institucijoms dėl įstatymų ir kitų teisės aktų tobulinimo ir taikymo;
	7.8. teikia pasiūlymus dėl savivaldybės administracijos darbo tobulinimo;
	7.9. dalyvauja rengiant savivaldybės biudžeto projektus, savivaldybės investicijų programas, teikia pasiūlymus dėl papildomų lėšų įvairioms programoms finansuoti;
		7.10. dalyvauja pagal skyriui priskirtas funkcijas viešųjų konkursų komisijos darbe, vertina pateiktus pasiūlymus;
		7.11. kontroliuoja asignavimų, gautų iš valstybės, savivaldybės biudžeto ir kitų šaltinių lėšų naudojimo tvarką ir efektyvumą, pagal priskirtas funkcijas;
		7.12 dalyvauja pagal skyriaus kompetenciją konsultacinėse konferencijose ir derybose su šalies ir tarptautinėmis organizacijomis;
		7.13. dalyvauja rengiant investicinius projektus, paraiškas, savivaldybių infrastruktūros plėtros, valstybės investicijų, regiono plėtros, Europos Sąjungos remiamoms programoms ir fondams; 
		7.14. nustatyta tvarka teikia skyriaus veiklos ataskaitas;
		7.15. teikia savivaldybės administracijos direktoriui pasiūlymus dėl drausminių, tarnybinių nuobaudų skyrimo skyriaus darbuotojams ar jų skatinimo;
	7.16. įgyvendina darbuotojų saugos ir sveikatos reikalavimus savo skyriuje;
	7.17. rengia skyriaus veiklos nuostatus ir skyriaus darbuotojų pareigybių aprašymus bei juos tikslina;
	7.18. organizuoja žemės ūkio valdų ir ūkininkų ūkių registravimą;
	7.19. organizuoja žemės ūkio naudmenų ir pasėlių deklaravimo darbų administravimą;
	7.20. priima Paraiškas tiesioginėms išmokoms už žemės ūkio naudmenų ir pasėlių plotus ir organizuoja elektroninio žemės ūkio naudmenų ir pasėlių deklaravimo darbus rajone;
	7.21. dalyvauja organizuojant stichinių meteorologinių reiškinių, gyvūnų užkrečiamųjų ligų likvidavimo ir priežiūros programų įgyvendinimą, medžiojamų gyvūnų ir griežtai saugomų rūšių laukinių gyvūnų žemės ūkiui padarytos žalos ir nuostolių nustatymą;
	7.22. tvarko įstatymų nustatyta tvarka priskirtus registrus ir teikia duomenis valstybės registrams;
	7.23. nustatyta tvarka nagrinėja gaunamus gyventojų ir organizacijų prašymus, skundus ir rengia jiems atsakymus skyriaus veiklos klausimais;
	7.24.  konsultuoja žemės ūkio subjektus paramos gavimo klausimais;
	7.25. vykdo Nacionalinės mokėjimo agentūros nustatytas paramos priemonių administravimo procedūras;
	7.26. esant būtinybei atlieka kitas šiame pareigybės aprašyme nenurodytas nenuolatinio pobūdžio funkcijas bei užduotis, kurios yra priskirtos skyriaus kompetencijai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
	8. Skyriaus vedėjas tiesiogiai pavaldus ir atskaitingas savivaldybės administracijos direktoriui.

